open-index/open-wikipedia-markdown huggingface dataset:
चित्रालेख

[thumb|220px|आधुनिक काल में चित्रालेख के लिए अक्सर [कंप्यूटर|कम्प्यूटरों का प्रयोग किया जाता है]]
thumb|220px|पुर्तगाली संगीत गुट "आठ झूठे क़दम" (8fs, एट फ़ेक स्टॅप्स) ने अपनी छवि में अव्यवस्थित "पंक" चित्रालेख का प्रयोग किया
[thumb|220px|रंगों का नियंत्रित प्रयोग, साफ़ चित्रण और सरल लेकिन शक्तिशाली छवियाँ [जापान के पारम्परिक चित्रालेख के लक्षण हैं (ताकेऊची सेइहो द्वारा सन् १९२४ में बनाया बिल्ली का चित्र)]]
**चित्रालेख** या **ग्राफ़िक्स** ऐसे दृश्य प्रदर्शन को कहते हैं जो किसी दीवार, कपड़े, काग़ज़, पत्थर, कंप्यूटर स्क्रीन या अन्य सतह पर ज्ञान, मनोरंजन, सन्देश, मार्गदर्शन, पहचान या अन्य किसी ध्येय से बनाया गया हो। इसके उदहारण लिखाई, फ़ोटो, चित्र, अंक, अक्षर, इत्यादि हैं। चित्रालेख में अक्सर लिखाई, चित्र, रंगों और अन्य तत्वों को मिलाया जाता है। मानवों में यह क्षमता है कि वे चित्रलेखों को देखकर उन से अर्थ भाप पाते हैं। इस प्रक्रिया पर लक्षण-विज्ञान में अध्ययन किया जाता है।
ग्राफ़िक डिज़ाइन आज के युग में बहुत ही ज्यादा प्रसिद्ध होने वाला स्किल है आपने बहुत सारे फिल्म के पोस्टर देखे होंगे , लोगो देखे होंगे , पोस्टर देखे होंगे , वेब डिज़ाइन , किताब की कवर डिज़ाइन , एप्लीकेशन डिज़ाइन ये सब काम एक ग्राफ़िक डिज़ाइनर का होता है अगर आप एक बार ग्राफ़िक डिज़ाइनर बन जाते हो तो आप फ्रीलांसर की तरह काम करके बहुत सारे पैसे कमा सकते हो

## अन्य भाषाओँ में
चित्रालेख को अंग्रेज़ी में "ग्राफ़िक्स" (graphics) कहा जाता है, जो यूनानी भाषा के मूल "ग्राफ़िकोस" (γραφικός) से लिया गया है। लक्षण-विज्ञान को अंग्रेज़ी में "सॅमियॉटिक्स" (semiotics) कहा जाता है।

## चित्रालेख और संस्कृति
चित्रालेख को विज्ञान की तरह अध्ययन करने वाले विद्वानों ने पाया है कि किसी भी क्षेत्र में प्रचलित चित्रालेख का सामाजिक, राजनैतिक और सांस्कृतिक व्यवस्था पर गहरा प्रभाव पड़ता है। यह इसलिए हैं क्योंकि मनुष्य अपने वातावरण के बारे में बहुत सी जानकारी चित्रालेखों के ज़रिये प्राप्त करते हैं। किसी भी इलाक़े की संस्कृति का एक बड़ा हिस्सा वहाँ पाए जाने वाले चित्रालेख में सुरक्षित होता है। जापान का अध्ययन करने वाले विद्वानों ने अक्सर वहाँ के अनूठे चित्रालेख का वर्णन किया है, जिसमें सफ़ाई और दबे हुए रंगों के प्रयोग से सौन्दर्य, प्रबंध और शान्ति का वातावरण पैदा करनी की कोशिश की जाती है। समाजशास्त्रियों (सोशियॉलॉजिस्टों) ने देखा है कि सामाजिक या सांस्कृतिक बदलाव में अक्सर चित्रालेख की बड़ी भूमिका होती है। उदाहरण के लिए बीसवीं शताब्दी के अंत में बहुत से बुद्धिजीवियों को पश्चिमी सभ्यता कुछ अधिक अनुशासित लगी और उन्होंने "पंक चित्रालेख" को जन्म दिया, जिसमें अव्यवस्थित और कभी-कभी डरावने, चिह्नों और चित्रों द्वारा इस अनुशासन में कुछ खुलापन पैदा करने का प्रयत्न किया गया।

## इन्हें भी देखें
* लक्षण-विज्ञान
* दृश्य बोध

## सन्दर्भ


श्रेणी:लिपि
GRAPHIC DESIGNER क्या होता हैं और इससे पैसे कैसे कमाए
श्रेणी:चित्रकला
श्रेणी:बोध
श्रेणी:हिन्दी विकि डीवीडी परियोजना
*
हाइपरटेक्स्ट

हाइपरटेक्सट कंप्यूटर या किसी इलैक्ट्रॉनिक उपकरण में दिखाई देने वाला टेक्स्ट या पाठ है जिसका कि किसी अन्य पाठ से सन्दर्भ (हाइपरलिंक) जुड़ा रहता है, ताकि पाठक तुरंत उसतक पहुँच सकें। प्रायः ऐसा करने के लिए उसपर क्लिक किया जाता है या कुंजी दबाई जाती है। चालू पाठ के अलावा टेबलें, आकृतियाँ तथा अन्य प्रदर्शनात्मक युक्तियाँ भी हाइपरटेक्स्ट का काम कर सकती हैं। वर्ल्ड वाइड वेब की संरचना को परिभाषित करने में हाइपरटेक्स्ट मूल अवधारणा रही है। यह इन्टर्नेट पर सूचना साझा करने का एक सुगम और लचीला प्रारूप है।

## व्युत्पत्ति
उपसर्ग हाइपर- ग्रीक मूल के "υπερ-" से आया है, जिसका मतलब है ऊपर या परे। जो कि लिखित पाठ के रेखीय रूप की सीमा को पार करने का प्रतीक है। 1992 में, लेखक टेड नेल्सन, जिन्होंने 1963 में यह शब्द गढ़ा, ने यह लिखा: अब तक हाइपरटेक्स्ट शब्द शब्द पाठ शाखायुक्त और प्रतिक्रियाकारी पाठ के लिए आमतौर पर स्वीकृत हो चुका है, लेकिन संगत शब्द हाइपरमीडिया, जिसका मतलब होता है शाखायुक्त और प्रतिक्रियाकारी ग्राफ़िक्स, चलचित्र, ध्वनि (और पाठ भी) बहुत कम प्रयुक्त होता है। इसके बदले वे अजीब सा पद "अन्तःक्रियाकारी मल्टीमीडिया (interactive multimedia)" प्रयोग करते हैं: यह चार शब्दांश बड़ा है और हाइपरटेक्सट के विस्तार के विचार को व्यक्त नहीं करता है।

### आलोचक और सिद्धान्तप्रतिपादक

* टिम बर्नर्स ली
* जेय् डेविड बोल्टर
* वेन्नेवर बुश
* रॉबर्ट कूवर
* जे. यॅलोलीस डगलस्
इत्यादि।

## सन्दर्भ

## अधिक अध्ययन
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## External links

* Hypertext: Behind the Hype
* Reviving Advanced Hypertext (whether and how concepts from hypertext research can be used on the Web)

;Hypertext Conferences
* Ed-Media World Conference on Educational Multimedia, Hypermedia, and Telecommunications
* The ACM Conference on Hypertext and Hypermedia

*
श्रेणी:Hypermedia
श्रेणी:Electronic literature
श्रेणी:American inventions
श्रेणी:1945 introductions
श्रेणी:Ted Nelson
क्यू क्रिकेट क्लब ग्राउंड

**क्यू क्रिकेट क्लब ग्राउंड** एक क्रिकेट मैदान है। यह क्यू, लंदन, इंग्लैंड में स्थित है। यहाँ रिकॉर्ड किया हुआ सबसे पहला मैच 1730 में खेला गया था। स्थानीय घरेलू क्रिकेट में यह क्यू क्रिकेट क्लब का मैदान है।

श्रेणी:लंदन के क्रिकेट मैदान
डेह

**डेह** (Deh) भारत के राजस्थान राज्य के नागौर ज़िले का एक बडा़ कस्बा है जो कि एक तहसील मुख्यालय और पंचायत समिति मुख्यालय है। डेह तहसील में 50 से भी ज्यादा राजस्व गांव शामिल है। 

## स्थान
डेह कस्बा नागौर से पूर्व दिशा में 21 किलोमीटर की दूरी पर नागौर-लाडनूं राष्ट्रीय राजमार्ग-58 पर स्थित है।

## जनसांख्यिकी
भारत की जनगणना -2011 के अनुसार डेह की आबादी 9,488 है.

## व्यवसाय
कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं।

## भूगोल
डेह कस्बा . पर स्थित है तथा समुंद्रतल से २९२ मीटर (९६१ फुट) की औसत ऊंचाई पर स्थित है।

## मंदिर
कुंजल माता का मंदिर**डेह** बस स्टेशन से १.३ किमी दूर नागौर-लाडनूं राष्ट्रीय राजमार्ग-58 पर लाडनूं की तरफ स्थित है ।

भद्रकाली देवी का मंदिर है जो ब्राह्मणों में सारस्वत समाज गुरावा की कुलदेवी है ।

## परिवहन
डेह कस्बा राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, जायल, जोधपुर लाडनूं, जयपुर, रोल, कुचेरा, मांगलोद से जुड़ा है ।

## इन्हें भी देखें
* नागौर ज़िला

## बाहरी कड़ियाँ
* फ़्लिक्कर जिओ ए.पी.आइ. ऐक्सप्लोरेर: डेह

## सन्दर्भ

श्रेणी:राजस्थान के गाँव
श्रेणी:नागौर ज़िला
श्रेणी:नागौर ज़िले के गाँव
पीकू दू फोगू

**पीकू दू फोगू** (पुर्तगाली: Pico do Fogo, फोगू का शिखर) वर्दे अंतरीप का सर्वोच्च शिखर है, जिसकी ऊँचाई समुद्र तल से ऊपर 2829 मीटर (९२८१ फुट) के लगभग है। फोगो द्वीप पर यह एक सक्रिय मिश्रित ज्वालामुखी है। इसके मुख्य शंकु से पिछला उद्गार 1675 में हुआ था, जो द्वीप से बड़े पैमाने पर हुए उत्प्रवास का कारण बना, जबकि इसके एक सहायक शंकु से 1995 में लावा धधक उठा था। इसका एकमात्र घातक विस्फोट 1847 में हुआ था जिसके परिणामस्वरूप सभी द्वीप पर आये भूकंप ने कई लोगों की जान ली थी।

पीकू दू फोगू की पहाड़ी ढलानों पर कॉफी की खेती होती है, जबकि इससे उद्गारित लावा को निर्माण सामग्री के रूप में प्रयोग किया जाता है। इसके शिखर के निकट इसका ज्वालामुख-कुण्ड और एक छोटा सा गांव, *चा दास कैल्डाइरास*, इस ज्वालामुख-कुण्ड के अंदर स्थित है।

## सन्दर्भ

## बाहरी कड़ियाँ

श्रेणी:ज्वालामुखी
श्रेणी:दो हज़ारी
रेखीय ए लिपि

[thumb|230px|[क्रीत पर पाए गए एक बासन पर अंकित रेखीय ए के कुछ चिह्न]]
thumb|230px|यह रेखीय ए के चिह्न एक प्याले की अंदरी सतह पर लिखे हुए मिले थे
**रेखीय ए** यूनान के क्रीत द्वीप पर प्राचीन काल में इस्तेमाल होने वाली एक लिपि थी जिसमें क्रीत की मिनोआई सभ्यता की भाषा लिखी जाती थी। क्रीत पर एक भावचित्रों पर आधारित लिपि भी प्रयोग होती थी। सरकारी और धार्मिक प्रयोगों में रेखीय ए और ठप्पों और मोहरों पर यह भावचित्र देखने को मिलते हैं। मिनोआई सभ्यता के पतन के बाद क्रीत पर माइसीनियाई यूनानी बोली जाने लगी जो रेखीय बी लिपि में लिखी जाती थी। इतिहासकार रेखीय बी की बहुत सी समझ रखते हैं और यह पाया गया है कि रेखीय ए और रेखीय बी में काफ़ी सामान अक्षर मिलते हैं। रेखीय बी लिपि रेखीय ए की संतान मानी जाती है। जब रेखीय बी से ध्वनियाँ लेकर रेखीय ए को पढ़ा जाता है तो ऐसे शब्द उत्पन्न होते हैं जो किसी भी ज्ञात भाषा से नहीं हैं। इसलिए अब यह माना जाता है कि मूल मिनोआई भाषा यूनानी भाषा से असम्बंधित थी और शायद हिन्द-यूरोपीय भाषा परिवार की सदस्य ही नहीं थी। यह भी संभव है कि रेखीय ए की ध्वनियाँ बिलकुल ही ग़लत पढ़ी जा रही हो क्योंकि मिनोआई भाषा बिलकुल ही अज्ञात है।

खंडरों और शिलालेखों के आधार पर इतिहासकार मानते हैं कि रेखीय ए की अक्षर माला १९००-१८०० ईसापूर्व के काल तक पूरी कर ली गई थी। इसमें कुछ ऐसे भी चिह्न मिलते हैं जो प्राचीन मिस्र के २१००-१९०० ईसापूर्व में निर्मित कुछ पुरातन स्थलों पर पाए गए हैं।

## अन्य भाषाओं में
रेखीय ए को अंग्रेज़ी में "लीनियर ए" (Linear A) और यूनानी में "ग्राम्मिकी ए" (Γραμμική A) कहा जाता है।

## इन्हें भी देखें
* मिनोआई सभ्यता
* रेखीय बी लिपि
* माइसीनियाई यूनानी
* यूनानी वर्णमाला

## सन्दर्भ

श्रेणी:यूनानी भाषा
श्रेणी:विलुप्त लिपियाँ
श्रेणी:कांस्य युगीय लिपियाँ
श्रेणी:हिन्दी विकि डीवीडी परियोजना
श्रेणी:अनसमझी लिपियाँ
अक्कादी भाषा

**अक्कादी भाषा** (Akkadian या Accadian या Assyro-Babylonian) एक मृत सामी भाषा है। यह प्राचीन मेसोपोटामिया में बोली जाती थी। यह अंकन लिपि (cuneiform writing system) में लिखी जाती थी।

अक्कादी का यह नाम उस अक्काद नगर से पड़ा जो ईसा पूर्व 24वीं सदी में प्रसिद्ध सम्राट् शर्रूकीन की राजधानी था। तभी अक्कादी को राजभाषा का पद मिला। कालांतर में अक्कादी, प्रदेश और काल के अनुसार, असूरी (Assyrian) और बाबुली (Babylonian) नामक जनबोलियों में विकसित होकर बँट गई। असूरी दजला नदी (इराक) की उपरली घाटी में और बाबुली दजला-फरात के सागरवर्ती दोआब में बोली जाती थी।

काल क्रम से **अक्कादी के तीन युग** माने जाते हैं-

1. प्राचीन काल (लगभग 2000 ई.पू.-लगभग 1500 ई.पू.),

2. मध्यकाल (लगभग 1500 ई.पू.- लगभग 1000 ई.पू.) और

3. उत्तरकाल (लगभग 1000 ई.पू - लगभग 500 ई.पू.)।

## इन्हें भी देखें
* सामी भाषा परिवार
* मेसोपोटामिया

## बाहरी कड़ियाँ
* Introduction to Cuneiform Script and the Akkadian language part of a research project which tries to make Neo-Assyrian scientific literature available to a wider audience
* Akkadian cuneiform on Omniglot (Writing Systems and Languages of the World)
* Akkadian Language Samples
* A detailed introduction to Akkadian
* Sample pages of ''Introductory Assyrian Grammar'' by Samuel A B Mercer
* Akkadian-English-French Online Dictionary
* Old Babylonian Text Corpus (includes dictionary)
* The Assyrian Dictionary of the Oriental Institute of the University of Chicago (CAD)
* Old Akkadian Writing and Grammar, by I. J. Gelb, 2nd Ed. (1961)
* Glossary of Old Akkadian, by I. J. Gelb (1957)
* Recordings of Assyriologists Reading Babylonian and Assyrian
* Unicode Fonts for Ancient Scripts and Akkadian font for Ubuntu Linux-based operating system (ttf-ancient-fonts)

श्रेणी:सामी भाषाएँ
श्रेणी:विश्व की भाषाएँ
श्रेणी:प्राचीन भाषाएँ
सिगिरिय

300px|right|thumb|'''सिगिरिय''' - श्रीलंका की विश्व धरोहर

**सिगिरिय** (सिंहल : සීගිරිය (सीगिरिय), तमिल : சிகிரியா ; संस्कृत के 'सिंहगिरि' से व्युत्पन्न) श्रीलंका के केंद्रीय मातले जिले (Matale District) में स्थित विशाल पाषाण, प्राचीन शैल-दुर्ग तथा राजमहल का खंडहर है। इसके चारो ओर घने बाग, जलाशय तथा अन्य भवन हैं। यह एक प्रसिद्ध पर्यटन स्थल है। यह अपने प्राचीन चित्रकला (पेंटिंग) के लिये भी प्रख्यात है जो भारत की अजन्ता की गुफाओं की याद दिलाते हैं। यह श्रीलंका के सात विश्व धरोहल स्थलों में से एक है। यूनेस्को ने इसे 'विश्व का आठवाँ आश्चर्य' घोषित किया है। इसे बहां के महान राजा कश्यप ने बसाया था और ये उनकी दूसरी राजधानी थी।। 

## बाहरी कड़ियाँ
* सिगिरिया (श्रीलंका), आसमान में महल (1)
* Official UNESCO website entry
* Department of Archaeology Sri Lanka 
* Mount of Remembrance

श्रेणी:श्रीलंका के विश्व धरोहर स्थल
श्रेणी:श्रीलंका का इतिहास
श्रेणी:श्रीलंका के दुर्ग
विद्याकर

**विद्याकर** (1050 - 1130) एक बौद्ध विद्वान तथा कवि थे। उनके जीवन के बारे में बहुत कम ज्ञात है। उनकी कृति 'सुभाषितरत्नकोश' प्रसिद्ध है। वस्तुतः यह सुभाषितों का एक संग्रह-ग्रन्थ है। कुछलोग इसे संस्कृत साहित्य की सर्वश्रेष्ठ संग्रहग्रन्थ मानते हैं। इसमें संग्रहीत श्लोकों के मूल रचनाकारों का नाम भी प्रायः दिया हुआ है। जिन श्लोकों के मूल लेखकों के नाम दिए हैं, वे इसकी रचना के दो सौ वर्ष पहले तक के हैं। इस दृष्टि से यह ग्रन्थ, अपने समय का 'आधुनिक काव्य संग्रह'  कहा जा सकता है।

सुभाषितरत्नकोश में निम्नलिखित ५० व्रज्या (पाठ) हैं-

## बाहरी कड़ियाँ
* विद्याकरकृत सुभाषितरत्नकोश  (SanskritDocumentsDotCom)
* सुभाषितरत्नकोशः (देवनागरी में)
* '''सुभाषितरत्नकोश''' (IAST में)
* '''सुभाषितरत्नकोश''' (उपरोक्त से कुछ पाठभेद)
भिलावाँ

**भिलावाँ** या भिलावा या भल्लातक, बिब्बा (वैज्ञानिक नाम : Semecarpus anacardium ; संस्कृत : अग्निमुख) एक वृक्ष है जो भारत के बाहरी हिमालयी क्षेत्र से लेकर कोरोमंडल तट तक पाया जाता है। इसे मराठी मे बिब्बा कहा जाता है। इसका काजू से निकट सम्बन्ध है। यह मुख्य रूप से हात पैर की मांसपेशीयो के दर्द से निजात दिलाने हेतु इस्तेमाल होता है। इसके फल को गर्म करके इसमें सुई चुभोई जाती है, इससे इसका तेल निकल आता है जिसे उसी सुई से हात या पैरों के तलवों और एड़ी पर लगाया जाता हैं। इसका उपयोग बड़ी सावधानी से करना पड़ता है क्योंकि अगर तलवों के अलावा अन्यत्र शरीर पर तेल लग जाये तो त्वचा पर फ़फोले आ सकते है। प्रायः इसके तेल को नाखूनो के बीच लगाया जाता है। इसकी सुपारी गर्भवती को खिलाई जाती है। इसके बीज मेवे की तरह खाये जाते है। इनकी तासिर गर्म होती है। इसका प्रयोग गोंड आदिवासी महिला के बच्चे होने पर महिला के आसपास जलाया जाता है जिससे कीटाणु महिला तक न पहुँच सके।

(भिलावा शोधन विधि) सबसे पहले इसको गांय मूत्र में भिगो कर रख दे,दूसरे दिन दूध में भिगो कर रखे,अगले दिन निकाल कर गरम पानी मे उबाल लें, धोने के बाद फिर दूध में डाल दे ऐसा तीन दिन तक करे। फिर दूध से निकाल कर टुकड़ो में काट ले आगे का फूल जैसा हिस्सा अलग कर दे फिर से पानी मे उबाल लें। फिर पीली ईंटो के चूर्ण में इसे 10 दिन दबा दे फिर इसे निकाल कर छांव में सुखा दे ,फिर निकाल कर उबाल लें और सुखा कर चूर्ण बना ले।
(शोधन संबंधी सावधानियां) शोधन करते वक्त हाथों में दस्ताने पहन लें ,इसको कही भी त्वचा से छूने ना दे क्योकि यह जहरीला होता है।

(विषाक्त पादप) भिलावा एक विषाक्त पौधा है अगर ये त्वचा पर कही छू जाए तो त्वचा पर फफोले निकल आते है इसलिए इसको लेकर बहुत सावधानी की जरूरत होती है।

(औषिधीय पादप) भिलावा औषिधीय गुणों से भरपूर होता है लेकिन इसको प्रयोग में लाने से पहले इसका शोधन करना जरूरी होता है। अगर इसके औषिधीय गुणों की बात करे तो ये मर्दाना ताकत की उत्तम दवा है साथ ही ये जोड़ो के दर्द को भी जड़ से खत्म करता है,दमा के मरीजों के लिए भलावा किसी वरदान से कम नही है।

(सावधानियां) भलावा के चूर्ण को 3 ग्राम से ज्यादा नही लेना चाहिए और इसको लेते वक्त गर्म चीजो के परहेज करने चाहिए वरना इसके फायदे के बजाय नुकसान ज्यादा होते है।इसको खाने के बाद खटाई बिल्कुल नही खानी चाहिए और धूप में भी नही निकलना चाहिए

## पठनीय
* Bhallataka (Semecarpus anacardium)
* Puri, H. S. (2003) RASAYAN: Ayurvedic Herbs for Longevity and Rejuvenation. Taylor & Francis, London. pages 74-79.
* Wealth of India, Raw Materials. Vol IX, Council of Scientific and Industrial Research, New Delhi, 1972
* Germplasm Resources Information Network taxonomy of plants

श्रेणी:औषधीय पादप
श्रेणी:भारतीय पादप
सामी भाषाएँ

thumb|230px|प्राचीन काल की सामी भाषाओँ का फैलाव
**सामी भाषाएँ** या **सॅमॅटिक भाषाएँ** २७ करोड़ से अधिक लोगों द्वारा बोली जाने वाली भाषाओँ का एक भाषा परिवार है जो स्वयं सामी-हामी भाषा-परिवार की एक उपशाखा है। यह भाषाएँ मध्य पूर्व, उत्तर अफ़्रीका और अफ़्रीका के सींग के क्षेत्रों में बोली जाती हैं। सब से अधिक बोली जाने वाली सामी भाषा अरबी है, जिसे २० करोड़ से अधिक लोग अपनी मातृभाषा के रूप में बोलते हैं। इसके आलावा अम्हारिक (२.७ करोड़), तिग्रिन्या (६७ लाख), इब्रानी (५० लाख) और आरामाईक (२२ लाख) कुछ अन्य प्रचलित सामी भाषाएँ हैं।

सामी भाषाओं को इतिहास में बहुत ही जल्दी लिखित रूप में देखा गया था। सन् ३००० ईसापूर्व में सुमेर सभ्यता द्वारा विकसित अंकन लिपि (क्यूनीफ़ॉर्म) का प्रयोग एब्लाई और अक्कादी भाषाओँ के लिए आरम्भ हो गया जो सामी भाषाएँ थीं। सामी भाषाएँ अब इब्रानी, सीरियाई, अरबी और गेएज़ लिपि में लिखी जाती हैं। इनमें अक्सर स्वरों को प्रयोग नहीं किया जाता क्योंकि अधिकतर सामी भाषाओं में अर्थ व्यंजनों से ही आता है। हिन्द-यूरोपीय भाषाओँ (जैसे कि हिन्दी) और सामी भाषाओं में एक बड़ा अंतर यह है कि हिन्द-यूरोपीय भाषाओं में ज़्यादातर हर शब्द की एक जड़ होती है जिसके आगे-पीछे अक्षर जोड़कर उसका अर्थ परिवर्तित किया जाता है। उदाहरण के लिए 'लिख' जड़ में अक्षर जोड़कर 'लिखाई', 'लिखो', 'लिखना', 'लिखा', इत्यादि बनते हैं। सामी भाषाओं में जड़े आम तौर पर तीन व्यंजनों का समूह होती हैं जिनके बीच में स्वर भरकर उनका अर्थ परिवर्तित किया जाता है। उदाहरण के लिए अरबी में: किताब (पुस्तक), कुतुब (पुस्तकें), कातिब (लेखक), कुत्ताब (कई लेखक), कतबा (उसने लिखा), याकतुबू (वह लिखता है)। इसमें क-त-ब के व्यंजनों के बीच में स्वर बदलकर मतलब बदले जा रहें हैं।

## अन्य भाषाओँ में
अंग्रेज़ी में "सामी भाषाओँ" को "सॅमॅटिक लैंगवेजिज़" (Semitic languages) कहते हैं।

## इन्हें भी देखें
* सामी शब्द जड़
* सामी-हामी भाषा-परिवार
* अरबी भाषा
* सामीती लोग (सेमेटिक लोग)

## सन्दर्भ


श्रेणी:सामी भाषाएँ
श्रेणी:भाषा-परिवार
श्रेणी:हिन्दी विकि डीवीडी परियोजना
कृषि जिंसों के सबसे बड़े उत्पादक देशों की सूची

प्रमुख कृषि उत्पादों को मोटे तौर पर खाद्य पदार्थ, फाइबर, ईंधन और कच्चे माल में बांटा जा सकता है।

## खाद्य उत्पाद
### अनाज

### सब्जियां

### फल

### मेवे

### मसाला

### पेय पदार्थ

## गैर-खाद्य उत्पाद
### फाइबर

## सन्दर्भ
* Agricultural Production Domain

श्रेणी:आर्थिक भूगोल
श्रेणी:आर्थिक भूगोल संबन्धित सूचियाँ
श्रेणी:कृषि भूगोल
डोमिनोज़ पिज़्ज़ा

thumb|डॉमिनोज़ पीट्सा का मुख्यालय|पाठ=
**डॉमिनोज़ पीट्सा** (अंग्रेजी:Domino's Pizza) एक बहुराष्ट्रीय फ़ास्ट फ़ूड कम्पनी है, जिसे पीट्सा बनाने में महारत प्राप्त है। डॉमिनोज़ संयुक्त राज्य अमेरिका की दूसरी सबसे बड़ी फ़ास्ट फ़ूड श्रृंखला है और इसके पूरी दुनिया के 60 देशों में 9000 बिक्री-केन्द्र हैं।

इस कम्पनी की स्थापना 1960 में टॉम मॉनाहैन द्वारा इप्सिलैण्टी, मिशिगन में की गई थी और इन वर्षों के दौरान यह पूरे संयुक्त राज्य अमेरिका में विस्तारित हुआ। वर्ष 1998 से इसका स्वामित्व एक निजी इक्विटी फ़ंड बैन कैपिटल के पास है और 2004 से यह स्टॉक एक्सचेंज पर सूचीबद्ध है।

## स्थापना
डॉमिनोज़ पीट्सा की स्थापना १९६० में टॉम मॉनाहैन द्वारा इप्सिलाण्टी, मिशिगन में की गई थी। मॉनाहैम का मूल उद्देश्य तीन पीट्सा रेसट्रॉन्ट्स को खोलना था। जब मॉनाहैम १९९८ में रिटायर हुए, तब उन्होंने अपना व्यापार बैन कैपिटल इंक को बेच दिया था। डेव ब्रैण्डन मार्च २०१० तक डॉमिनोज़ के कार्यकारी-व्यवस्थापक सीईओ रहे।

## विस्तार
डॉमिनोज़ की डिलिवरी सेवा द्वारा यह दावा किया गया है कि उनके विश्व के ६६ देशों में १०,००० स्टोर हैं।

## सन्दर्भ

## बाहरी कड़ियाँ
* डॉमिनोज़ (संराअमेरिका)

श्रेणी:संयुक्त राज्य अमेरिका की फ़ास्ट फ़ूड कम्पनियां
पश्चिम बंगाल के मुख्यमन्त्रियों की सूची

**पश्चिम बंगाल के मुख्यमंत्री** (बांग्ला: পশ্চিমবঙ্গের মুখ্যমন্ত্রী) पश्चिम बंगाल सरकार की कार्यकारी शाखा का प्रमुख है, जो भारतीय राज्य पश्चिम बंगाल का उपराष्ट्रीय प्राधिकरण है। मुख्यमंत्री मंत्रिपरिषद का प्रमुख होता है और मंत्रियों की नियुक्ति करता है।

## पश्चिम बंगाल के प्रधानमंत्री (1947-50)

## मुख्यमंत्रियों की सूची
यह भारत के पश्चिम बंगाल राज्य के स्वतंत्रता से अब तक के मुख्यमंत्रियों की सूची है:
* प्रफुल्ल चन्द्र घोष
* बिधान चन्द्र राय
* प्रफुल्ल चन्द्र सेन
* अजय कुमार मुखर्जी
* प्रफुल्ल चन्द्र घोष
* अजय कुमार मुखर्जी
* अजय कुमार मुखर्जी
* सिद्धार्थ शंकर राय
* ज्योति बसु
* बुद्धदेव भट्टाचार्य
* ममता बनर्जी

## सन्दर्भ


श्रेणी:पश्चिम बंगाल से सम्बन्धित सूचियाँ
श्रेणी:भारतीय राज्यों के मुख्यमंत्रियों की सूचियाँ
गिइज़ भाषा

[thumb|220px|गिइज़ भाषा में छपी [बाइबिल|ईसाई बाइबिल का एक पन्ना]]
right|thumb|220px|गिइज़ भाषा के नाम का सही उच्चारण सुनिए
**गिइज़** (ግዕዝ) अफ़्रीका के सींग में उत्तरी इथियोपिया और दक्षिणी एरिट्रिया के क्षेत्रों में उत्पन्न हुई एक प्राचीन सामी भाषा है। कभी यह अक्सुम राज्य और इथियोपिया के शाही दरबार की राजभाषा हुआ करती थी, लेकिन आधुनिक युग में इसका प्रयोग केवल कुछ क्षेत्रीय ईसाई और यहूदी समुदाय अपनी धार्मिक भाषा के रूप में करते हैं।

## नाम
"गिइज़" शब्द उच्चारित करते हुए ध्यान दें की यह "गिज़" या "गीज़" से भिन्न है। इसमें पहले "गि" बोलिए फिर "इज़" बोलिए, यानि इसका उच्चारण करते हुए ऐसा लगेगा की एक लम्बी "ई" के बीच में ठहराव डाला जा रहा है। इसे अंग्रेज़ी में "Ge'ez" लिखते हैं।

## संज्ञाएँ
गिइज़ में स्त्रीलिंग और पुल्लिंग होते हैं और अक्सर किसी शब्द के अंत में "त" जोड़ने से शब्द स्त्रीलिंग बन जाता है:
* नगुश कबुर – अर्थ: महान राजा
* नगश्त कबर्त – अर्थ: महान रानी

अरबी जैसी अन्य सामी भाषाओँ की तरह बहुत से शब्दों की जड़ों को तीन व्यंजनों के साथ बनाया जाता है, जिनके बीच और आसपास स्वरों को बदलकर शब्दों का अर्थ बदला जाता है। इसका प्रयोग एकवचन से बहुवचन बनाने के लिए होता है:
* लब्स (कपड़ा) – आल्बास (कपड़े)
* फ़रस (घोड़ा) – आफ़रास (घोड़े)
* सम (नाम) – आसमात (एक से अधिक नाम)
* रअस (सिर) – अरअस्त (एक से अधिक सिर)
* बगअ (भेड़) – आबागअ (भेड़ें)
* अब (पिता) – आबव (एक से अधिक पिता)
* कोकब (तारा) - कवाकब्त (तारे)

ध्यान दीजिये कि हिन्दी में प्रयोग किये जाने वाले अरबी जैसी सामी भाषा के मूल के कुछ गिने-चुने शब्दों में भी यह देखा जा सकता है। उदाहरण के लिए 'वजह' का अर्थ 'कारण' होता है और 'वजहुआत' का अर्थ 'एक से अधिक कारण' होता है। इसी तरह से एक व्यक्ति को आदर से 'हुज़ूर' कहते हैं लेकिन अनेक व्यक्तियों को 'हज़रात' कहते हैं।

## इन्हें भी देखें
* सामी भाषाएँ
* इथियोपिया

## सन्दर्भ


श्रेणी:धार्मिक भाषाएँ
श्रेणी:प्राचीन भाषाएँ
श्रेणी:सामी भाषाएँ
श्रेणी:हिन्दी विकि डीवीडी परियोजना
चुकची प्रायद्वीप

[thumb|220px|[रूस का चुकची प्रायद्वीप अमेरिका के अलास्का राज्य से केवल ५३ मील की समुद्री दूरी पर है]]
**चुकची प्रायद्वीप** (रूसी: Чуко́тский полуо́стров, चुकोत्स्कीय पोलूओस्त्रोव) एशिया का सब से पूर्वोत्तर क्षेत्र है। यह साइबेरिया के बिलकुल उत्तर-पूर्वी अंत पर है। इसके उत्तर में चुकची सागर, दक्षिण में बेरिंग सागर और पूर्व में बेरिंग जलडमरू है। प्रशासनिक रूप से यह रूस के चुकोटका स्वशासी राज्य का भाग है। सन् १९९० में इस प्रायद्वीप पर रहने वालों की जनसँख्या १,५५,०० थी। यहाँ के मूल निवासी चुकची, ऍसकिमो, चुवानी, कोरयाक, एवेन और युकगीर जातियों के हैं, हालाँकि कुछ रूसी लोग भी यहाँ आकर बस गए हैं।

चुकची प्रायद्वीप के बिलकुल पूर्वी छोर पर देझ़नेव अंतरीप है (ध्यान दीजिये कि 'झ़' का उच्चारण 'झ' से भिन्न है)। यहाँ से संयुक्त राज्य अमेरिका के अलास्का राज्य के सीवार्ड प्रायद्वीप (Seward Peninsula) का सब से नज़दीकी छोर केवल ५३ मील दूर है। पिछले हिमयुग के दौरान समुद्री सतह आज से कम थी और यहाँ एक ज़मीन का हिस्सा इन दोनों छोरो को जोड़े हुए था। माना जाता है के बहुत से मूल अमेरिकी आदिवासियों के पूर्वज इसी को पार करके एशिया से उत्तर अमेरिका में दाख़िल हुए।

## इन्हें भी देखें
* साइबेरिया
* अलास्का

## सन्दर्भ


श्रेणी:साइबेरिया
श्रेणी:रूस के प्रायद्वीप
श्रेणी:रूस
श्रेणी:एशिया के प्रायद्वीप
श्रेणी:हिन्दी विकि डीवीडी परियोजना
क़

right|thumb|क़ की ध्वनि सुनिए
**क़** देवनागरी लिपि का एक वर्ण है। हिन्दी–उर्दू के कई शब्दों में इसका प्रयोग होता है, जैसे कि क़म्ध, क़ानून, क़मर, क़यामत, क़ुरबानी और क़िला। इस अक्षर का वर्णन कई भाषाओं तथा अन्य लिपियों में करी गई, जैसे, क़ाज़ाक़ भाषा में इसे Қ, қ लिखा जाता है, अरबी लिपि में इसे ق लिखा जाता है, जिस अक्षर का नाम "क़ाफ़" है, इब्रानी लिपि में इसे ק लिखा जाता है, जिस अक्षर का नाम "क़ौफ़" है, अरामाई लिपि में इसे ܩ लिखा जाता है, जिस अक्षर का नाम "क़ौप" है और अन्तर्राष्ट्रीय ध्वन्यात्मक वर्णमाला में इसके उच्चारण को q के चिन्ह से लिखा जाता है।

## अघोष कण्ठ्य संघर्षी
"क़" को भाषाविज्ञान के नज़रिए से "अघोष अलिजिह्वीय स्पर्शी" वर्ण कहा जाता है (अंग्रेजी में इसे "वाएस्लेस युवुलर प्लोसिव" कहते हैं)।

## अशुद्ध उच्चारण
"क़" का उच्चारण बहुत लोग "क" से मिलता–जुलता कर देते हैं। इस से ज़्यादातर कोई कठिनाई नहीं पैदा होती क्योंकि यह दोनों ध्वनियाँ काफ़ी समीप हैं। अरबी भाषी लोग "क" और "क़" की ध्वनियों में काफ़ी अन्तर करते हैं, लेकिन वह भी विदेशियों द्वारा इन दोनों को एक जैसे उच्चारित करने से असमंजस में नहीं पड़ते क्योंकि बहुत कम शब्द हैं जिनमें इन दोनों को मिला देने से ऐसा असमंजस पैदा हो। फिर भी हिन्दी–उर्दू में कुछ शब्द हैं जिनमें ग़लत अर्थ निकल सकता है (हालाँकि सन्दर्भ से अशुद्ध उच्चारण के साथ भी सही अर्थ भाँपा जा सकता है):
* **कन्द** — किसी खाई जाने वाली जड़ को कहते हैं, जैसे जिमीकन्द
* **क़न्द** — किसी मीठी चीज़ को कहते हैं जिसमें शक्कर डाली गई हो, जैसे मीठे पान में डालने वाला गुलक़न्द
* **कल्ब** — अरबी भाषा में इस शब्द का अर्थ "कुत्ता" है।
* **क़ल्ब** — अरबी भाषा में इस शब्द का अर्थ "हृदय" है।

## ईरानी उच्चारण
ईरान में 'क़' को अक्सर 'ग़' की तरह उच्चारित किया जाता है। इस से बहुत से ऐसे शब्द हैं जिनमें हिन्दी-उर्दू और ईरानी फ़ारसी में अंतर आ जाता है। मिसाल के लिए 'इन्क़लाब' को 'इन्ग़लाब', 'साक़ी' को 'साग़ी', 'क़ुर्बान' को 'ग़ुर्बान' और 'क़ीमत' को 'ग़ीमत' कहा जाता है। भारत में प्रचलित जिन्न की कहानियों में अक्सर जिन्न अपने मालिक को "आक़ा" बुलाता है। यही "मालिक" के अर्थ वाला शब्द ईरान में बदलकर "आग़ा" हो गया, जिस से इस्माइली शियाओं के धार्मिक नेता "आग़ा ख़ान" का नाम आया है।

## इन्हें भी देखें
* क
* देवनागरी
* अन्तर्राष्ट्रीय ध्वन्यात्मक वर्णमाला

## सन्दर्भ


श्रेणी:देवनागरी वर्णमाला
श्रेणी:हिन्दी विकि डीवीडी परियोजना
विशालविविध देश

thumb|right|१७ देश जिन्हें कंज़र्वेशन इण्टरनेशनल ने विशाल विविध देश माना है।
**विशालविविध देश** कुछ देशों का समूह है जहाँ पृथ्वी पर पाए जाने वाली अधिकतर प्रजातियाँ उपस्थित है और इसीलिए इन्हें सर्वाधिक जैव विविधता वाला देश माना जाता है। १९९८ में कंज़र्वेशन इण्टरनेशनल ने १७ देशों को विशालविविध माना है जिनमे से अधिकतर उष्णकटिबन्धीय देश हैं।

सन २००२ में मेक्सिको ने एक अलग संस्था बनाई जिसका ध्यान ऐसे जैवविविध देशों पर केन्द्रित था जिनके पास पारम्परिक ज्ञान भी है। इस संस्था के सदस्य, कंज़र्वेशन इण्टरनेशनल के सारे सदस्य देश नहीं हैं।
वर्णमाला के क्रम में, १७ विशाल विविध देश हैं:

* 
* 
*  
* 
* 
* 
* 
*  इण्डोनेशिया
* 
*  मलेशिया
* 
* 
*  पेरू
*  फ़िलिपीन्स
* 
* 
*  वेनेज़ुएला

## कैनकन पहल और समान विचारधारा वाले विशालविविध देश की घोषणा
१८ फरवरी २००२ को ब्राजील, चीन, कोलंबिया, कोस्टा रिका, भारत, इंडोनेशिया, केन्या, मेक्सिको, पेरू, फिलीपींस, दक्षिण अफ्रीका और वेनेजुएला, के प्रतिनिधि कैनकन में इकट्ठे हुए। इन देशों ने **समान विचारधारा वाले विशालविविध देश** का एक समूह गठित करने की घोषणा की जिस्से उनके हितों, संरक्षण और जैव विविधता के निरंतर उपयोग से संबंधित प्राथमिकताओं को बढ़ावा दिया जा सके। यहाँ उन देशों भी बुलाने का फैसला हुआ जो जैव विविधता सम्मेलन, जैव सुरक्षा पर कार्टाजेना प्रोटोकॉल और क्योटो प्रोटोकॉल का हिस्सा नहीं बन सके।
इस सम्मेलन में यह निर्णय हुआ की:
* समय-समय यह राष्ट्र मिलकर विविध विसषयों और समस्याओं पर चर्चा करेंगे और सहयोग के माध्यम से हल निकालेंगे। 
*अगले सम्मेलन के लिए मेजबान देशों का फैसला अंतिम दिन पर किया जाएगा।
निम्नानुसार **समान विचारधारा वाले विशालविविध देश** संगठन के वर्तमान सदस्य देशों सूची हैं:

* 
* 
* 
*  
* 
*  

* 
* 
* 
* 
* 
* 

* 
* 
* 
* 
* 
* 

## सन्दर्भ

श्रेणी:जैव विविधता
श्रेणी:जैव भूगोल
अंकेक्षण मानकों की सूची (भारत)

अंकेषण

## गुणवत्ता नियंत्रण पर मानक (SQCs)

## स्पष्टता परियोजना के तहत जारी नए/संशोधित मानक

### सामान्य सिद्धांत और उत्तरदायित्व

### जोखिम मूल्यांकन और मूल्यांकित जोखिम पर प्रतिक्रिया

### लेखापरीक्षा साक्ष्य

### दूसरों के काम का उपयोग करना

### लेखापरीक्षा निष्कर्ष और प्रतिवेदन

### विशिष्ट क्षेत्र

### अनुबंध समीक्षा पर मानक (SRES)

## पूर्व वित्तीय सूचनाओं की लेखा परीक्षा और समीक्षा के आलावा आश्वासन अनुबंध

## संबंधित सेवाएं

## बाहरी कड़ियाँ
https://web.archive.org/web/20110823124545/http://www.icai.org/new_post.html?post_id=450&c_id=141

श्रेणी:भारतीय मानक
जुलाई और अगस्त २०११ कराची लक्ष्यित हत्याएँ

**जुलाई और अगस्त २०११** के पहले और दूसरे सप्ताह की अवधि में कराची में लक्ष्यित हत्याओं में १०० से अधिक लोग मारे गए थे। गोलीबारी की घटना ५ जुलाई से अज्ञात व्यक्तियों द्वारा आरम्भ हुई थी और नगर भर में विभिन्न उपनगरीय क्षेत्रों में अन्धाधुन्ध गोलीबारी हुई। केवल तीसरे दिन ही कम से कम २७ लोग मारे गए थे; यह दिन आतंकवाद की लहर का सबसे बदतरीन दिन साबित हुआ। सरकारी दावों के बावजूद कराची क्षेत्र, कटी पहाड़ी, कस्बे कॉलोनी और अन्य कई क्षेत्रों में शान्ति स्थापित ना हो सकी। इसलिए, चार दिन बाद एक ऑपरेशन में लगभग २५७ आतंकवादी गिरफ्तार किए गए और शान्ति बहाल होती दिखी।

## अन्य घटनाएँ
मंगलवार, ५ जुलाई २०११, को अज्ञात बन्दूकधारियों ने विभिन्न गोलीबारी की घटनाओं में ११ लोग मार डाले; शीरशाह में १ और बलदेव टाउन और कोरनगी में प्रत्येक में २ लोग मारे गए। कस्बा मोड़ तथा अन्य स्थानों की अन्य घटनाओं में ८ लोग मारे गए व दर्जन भर लोग घायल हुए। इन घटनाओं के तुरन्त बाद राज्य सरकार ने दोहरी सवारी पर रोक लगा दी। कस्बा कॉलोनी में अन्य पहाड़ी स्थानों को आतंकवादियों ने अधिकार में ले लिया और आम नगरिकों पर ऊँचे स्थानों से भारी गोलीबारी आरम्भ कर दी।

बुधवार, ६ जुलाई २०११ को हमले के दौरान तीन बसों पर गोलीबारी हुई, उनमें से कुछ ाोरनगी टाउन स्थित हुई जिसकी वजह से उपनगरीय स्थानीय लोगों को उनके घरों को खाली करना पड़ा और सुरक्षित क्षेत्रों की ओर भागना होना पड़ा। हमलावर भी तुरन्त अपराध के बाद बच निकलने में सफल रहे। राष्ट्रपति आसिफ अली जरदारी ने वरिष्ठ अधिकारियों के एक सम्मेलन को तलब किया ताकि करबची में जारी हिंसा के बारे में बात करके समाधान खोजा जा सके। मीडिया में लोगों की एक बड़ी संख्या द्वारा इस हमले की कड़ी निन्दा की गई।

## पुलिस ऑपरेशन
शुक्रवार, ८ जुलाई २०११ की रात कराची के विभिन्न क्षेत्रों में बलाआख़र पुलिस के दोनों पक्ष सक्रिय हुए। महिलाओं और बच्चों के पलायन का सिलसिला शाम से आरम्भ हो चुका था और रात तक जारी रहा। देर रात को पुलिस और रेंजर्स ने गश्त बढ़ा दी और कस्बा कॉलोनी और कटी पहाड़ी के संवेदनशील और तनावपूर्ण स्थिति वाले क्षेत्रों में अभियान आरम्भ कर दिया गया था।

शनिवार, ९ जुलाई, २०११ की सुबह ५ बजे पुलिस के एक अभियान में कस्बा कॉलोनी और मीटरवोल कॉलोनी के क्षेत्रों से ८ लोगों को हिरासत में ले लिया। गिरफ्तारी के दौरान उन लोगों के पास से १ कलाशनकोफ, १२ टी टी पसतोलें और पर्याप्त मात्रा में मादक पदार्थ भी बरामद हुए।

अगस्त के महीने में कराची पुलिस ने १८५ लोगों को गिरफ्तार किया था। इन लोगों को हत्या, अवैध वसूली, भूमि हथियाने एवं मादक पदार्थो की तस्करी के आरोपों में गिरफ्तार किया है।

## न्यायिक जाँच
अगस्त २०११ में अदालत आज़मी ने कराची में लक्ष्यित हत्याओं पर सुनवाई आरम्भ की।

## सन्दर्भ

## बाहरी कड़ियाँ
* कराची में हिंसा, मृतकों की संख्या ३८ हुई लाइवहिन्दुस्तान.कॉम।
* कराची में हिंसा जारी, ३४ मरे बीबीसी हिन्दी।

श्रेणी:पाकिस्तान में २०११ में आतंकवादी घटनाएँ
1955 पैन अमेरिकी खेल

**1955 पैन अमेरिकी खेल** (आधिकारिक तौर पर **II पैन अमेरिकी खेल**) मार्च 12 से 26 के बीच मेक्सिको नगर, मेक्सिको में आयोजित हुए थे। खेलो के मुख्य आयोजन का केन्द्र यूनिवर्सिटी स्टेडियम (अब ओलंपिक स्टेडियम) था, जिसमें उद्घाटन और समापन समारोह भी आयोजित हुए। इन खेलो में 22 देशों के 2,583 एथलीटों ने भाग लिया था। मेक्सिको के मेज़बान होने के कारण खेलो कि आधिकारिक भाषा स्पेनिश थी, तथा सभी प्रतिभागी राष्ट्रो ने उद्घाटन समारोह में स्पेनिश वर्णमाला के क्रम अनुसार स्टेडियम में मार्च किया।

## पदक तालिका

## सन्दर्भ

श्रेणी:पैन अमेरिकी खेल
सैन्य प्रोद्योगिकी संस्थान

**सैन्य प्रोद्योगिकी संस्थान** (Army Institute of Technology अथवा AIT) भारतीय सेना के अधीन एक अर्ध-निजी प्रोद्योगिकी संस्थान है जो पुणे विश्वविद्यालय से संलग्न चार विभिन्न तकनीकी क्षेत्रों से अवर (स्नातक से नीचे) की डिग्री प्रदान कराता है। इस महाविद्यालय में केवल भारतीय सेना में कार्यरत, या भारतीय सेना से सेवानिवृत्त पुरुषों/महिलाओं पर आश्रितों के प्रवेश को अनुमति दी जाती है। ये आश्रित, उपयुक्त सैनिक के पुत्र, पुत्री अथवा पत्नी हो सकती है। यहाँ प्रवेश पाने के लिए अखिल भारतीय प्रोद्योगिकी प्रवेश परीक्षा (AIEEE) के अंकों का मूल्यांकन करने के पश्चात 'पहले आओ, पहले पाओ' की नीति के अनुसार उपलब्ध सीटों को आवंटित किया जाता है। इस संस्थान की सर्वोच्च अध्यक्षता, भारतीय सेना के प्रमुख, स्वयं जेनेरल के हाथों में होती है। तत्पश्चात, इसकी कमान AWES (Army Welfare Education Society) के हाथों रहती है।

## इतिहास
इस महाविद्यालय की नीव भारतीय सैन्य प्रमुख, जेनेरल बिपिन चंद्र जोशी, (परम विशिष्ट सेना मेडल, अति विशिष्ट सेना मेडल, ए.डी.सी.) द्वारा रखी गयी थी। उनका मानना था की कठिन परिस्थितियों में जीवन बिता रहे सेना के हर एक जवान की जीवन शैली का सीधा एवं नकारात्मक असर उनके बच्चों की पढाई पर पड़ता है। अतः, ये आवश्यक है कि जल्द ही इस समस्या का निवारण किया जाए।

AIT की औपचारिक स्थापना 24 फ़रवरी 1995 को जेनेरल एस. रॉय चौधरी द्वारा की गयी थी। सन 1998 में यहाँ से पहले बैच ने डिग्री धारण की थी।

## शिक्षा
AIT से चार अलग अलग क्षेत्रो की डिग्री पायी जा सकती है। ये हैं: 
* कंप्यूटर प्रौद्योगिकी (Computer Engineering), 
* यांत्रिकी (Mechanical Engineering), 
* विद्युत एवं दूरसंचार प्रौद्योगिकी (Electronics and Telecommunications Engineering) और 
* सूचना तकनीकी (Information Technology)।

ये सभी चार-चार वर्षों के कोर्स हैं जो क्रमशः FE (प्रथम वर्ष), SE (द्वितीय वर्ष), TE (तृतीय वर्ष) और BE (चतुर्थ वर्ष) के नाम से जाने जाते हैं। इन सभी में हर वर्ष 60 विद्यार्थियों को प्रवेश दिया जाता है परन्तु 2010-2011 के सत्र से विद्युत एवं दूरसंचार प्रौद्योगिकी (Electronics and Telecommunications Engineering) में 120 छात्र/छात्राओं को प्रवेश दिया जाने लगा। यहाँ से पास होने वाले छात्र/छात्राओं को BE (Bachelor of Engineering) की डिग्री प्रदान की जाती है।

## भूतपूर्व छात्र
AIT के सभी छात्र आज देश और विदेश में अनेकों स्थानों पर इस संस्थान का नाम रौशन कर रहे हैं। यहाँ की गुणवत्ता-पूर्ण शिक्षा के सहारे वे न सिर्फ स्वयं को बल्कि इस देश को भी नयी ऊंचाइयों कू छोने में मदद कर रहे हैं। यहाँ के सभी वर्तमान छात्र इस संस्थान के भूतपूर्व छात्रों के साथ AIT Alumni Association के ज़रिये संपर्क बनाए रखते हैं।

## बाहरी कड़ियाँ
* सैन्य प्रोद्योगिकी संस्थान का जालघर

श्रेणी:भारतीय सेना
श्रेणी:शिक्षण संस्थान
श्रेणी:पुणे में शिक्षण संस्थान
फर्मी का आकलन

**फर्मी प्रश्न** (Fermi question) या 'फर्मी की समस्या' (Fermi problem) या 'फर्मी का आकलन' (Fermi estimate) त्वरित किन्तु रफ प्राक्कलन की एक विधि है जो विमीय विश्लेषण, सन्निकटन, आदि की शिक्षा देने के लिये डिजाइन की गयी है। इसका उपयोग विज्ञान के हर क्षेत्र में होता है किन्तु भौतिकी एवं इंजीनियरी के क्षेत्र में यह विशेष रूप से प्रयुक्त होता है। इसमें अपनी मान्यताओं (assumptions) की स्पष्ट पहचान करने का महत्व सीखने को मिलता है। इसका नाम प्रसिद्ध भौतिकशास्त्री एनरिको फर्मी के नाम पर पड़ा है। इस तरह की समस्याओं में किसी राशि का तर्कसंगत मान का आकलन करना होता है जिनका मान दिये हुए अपर्याप्त सूचनाओं के आधार पर निकालना असम्भव होता है। उदाहरण के लिये, डल झील में बूदों की संख्या कितनी होगी?)

## फर्मी प्रश्नों के कुछ उदाहरण
* न्यूयोर्क शहर में पियानो ट्यून करने वाले कितने कारीगर हैं?
* एक सूटकेस में क्रिकेट की कितनी गेदें समा सकेंगी?
* आपके सर पर कितने बाल हैं?
* इंदौर शहर में कुल कितनी कारें हैं?
* यदि एक चम्मच जल में निहित सम्पूर्ण ऊर्जा का उपयोग करके जल को गरम किया जाय तो कितना लीटर जल को उसके क्वथनांक तक ले जाया जा सकता है? (माना जल का आरंभिक ताप = २० डिग्री सेल्सियस)
* एक लीटर पेट्रोल में कितने जूल ऊर्जा निहित है? 
* १०० वाट के एक बल्ब से प्रति सेकेण्ड कितने फोटान निकलते होंगे?
* मानव शरीर में कितनी कोशिकाएं होंगी?
* आपके फेफड़े में आक्सीजन के कितने अणु प्रति सेकेण्ड घुसते होंगे?
* आपके शहर में एक सप्ताह में कितने लीटर पेट्रोल खर्च होता होगा?

## महत्व, लाभ एवं उपयोग क्षेत्र

## बाहरी कड़ियाँ
* The University of Maryland Physics Education Group maintains a collection of Fermi problems.
* An example of a Fermi Problem relating to total gasoline consumed by cars since the invention of cars- and compares it to the output of the energy released by the sun.
* Lawrence Weinstein & John A. Adam, ''Guesstimation: Solving the World's Problems on the Back of a Cocktail Napkin'' Princeton University Press. 2008. ISBN 0-691-12949-5. ISBN 978-1-4008-2444-1. A textbook on Fermi problems.
* Aaron Santos, *How Many Licks?: Or, How to Estimate Damn Near Anything*. Running Press. 2009. ISBN 0-7624-3560-7. ISBN 978-0-7624-3560-9.

श्रेणी:भौत्तिकी शिक्षण
श्रेणी:विमीय विश्लेषण
ठाकुर प्यारेलाल सिंह

**ठाकुर प्यारेलाल सिंह** (21 दिसम्बर 1891 - 20 अक्टूबर 1954) भारत के एक स्वतंत्रता संग्राम सेनानी तथा क्रांतिकारी थे। वे छत्तीसगढ़ में श्रमिक आंदोलन के सूत्रधार तथा सहकारिता आंदोलन के प्रणेता थे। उन्होने राजनीति में भी भाग लिया।

उनका जन्म 21 दिसम्बर 1891 को राजनांदगांव जिले के दैहान ग्राम में हुआ। पिता का नाम दीनदयाल सिंह तथा माता का नाम नर्मदा देवी था। आपकी शिक्षा राजनांदगांव तथा रायपुर में हुई। नागपुर तथा जबलपुर में आपने उच्च शिक्षा प्राप्त कर 1916 में वकालत की परीक्षा उत्तीर्ण की। बाल्यकाल से ही आप मेधावी तथा राष्ट्रीय विचारधारा से ओत-प्रोत थे।

1906 में बंगाल के क्रांतिकारियों के संपर्क में आकर क्रांतिकारी साहित्य के प्रचार आरंभ किया और विद्यार्थियों को संगठित कर जुलूस के समय वन्देमातरम् का नारा लगवाते थे। 1909 में सरस्वती पुस्तकालय की स्थापना की। 1920 में राजनांदगांव में मिल-मालिकों के शोषण के विरुद्ध आवाज उठाई, जिसमें मजदूरों की जीत हुई। आपने स्थानीय आंदोलनों और राष्ट्रीय आंदोलन के लिए जन-सामान्य को जागृत किया।

1925 से आप रायपुर में निवास करने लगे। आपने छत्तीसगढ़ में शराब की दुकानों में पिकेटिंग, हिन्दू-मुस्लिम एकता, नमक कानून तोड़ना, दलित उत्थान जैसे अनेक कार्यो का संचालन किया। देश सेवा करते हुए आप अनेक बार जेल गए। मनोबल तोड़ने के लिए आपके घर छापा मारकर सारा सामान कुर्क कर दिया गया, परन्तु आप नहीं डिगे।

राजनैतिक झंझावातों के बीच 1937 में रायपुर नगरपालिका के अध्यक्ष चुने गए। 1945 में छत्तीसगढ़ के बुनकरों को संगठित करने के लिए आपके नेतृत्व में छत्तीसगढ़ बुनकर सहकारी संघ की स्थापना हुई। प्रवासी छत्तीसगढ़ियों को शोषण एवं अत्याचार से मुक्त कराने की दिशा में भी आप सक्रिय रहे।

वैचारिक मतभेदों के कारण सत्ता पक्ष को छोड़कर आप आचार्य कृपलानी की किसान मजदूर प्रजा पार्टी में शामिल हुए। 1952 में रायपुर से विधानसभा के लिए चुने गए तथा विरोधी दल के नेता बने। विनोबा भावे के भूदान एवं सर्वोदय आंदोलन को आपने छत्तीसगढ़ में विस्तारित किया। 20 अक्टूबर 1954 को भूदान यात्रा के समय अस्वस्थ हो जाने से आपका निधन हो गया। छत्तीसगढ़ शासन ने उनकी स्मृति में सहकारिता के क्षेत्र में उत्कृष्ट प्रदर्शन के लिए 'ठाकुर प्यारेलाल सिंह सम्मान' स्थापित किया है।

## सन्दर्भ

## बाहरी कड़ियाँ
* ठाकुर प्यारेलाल सिंह 

श्रेणी:1891 में जन्मे लोग
श्रेणी:भारतीय स्वतंत्रता सेनानी
श्रेणी:१९५४ में निधन
डॅल्टा वलोरम तारा

[thumb|230px|[पाल तारामंडल की एक तस्वीर जिसमें डॅल्टा वलोरम "δ" के चिह्न वाला दाएँ नीचे की तरफ़ स्थित तारा है]]
**डॅल्टा वलोरम**, जिसके बायर नामांकन में भी यही नाम (δ Vel या δ Velorum) दर्ज है, आकाश में पाल तारामंडल में स्थित एक तारों का मंडल है जिसमें दो द्वितारे दिखाई दिए हैं। इसका सब से रोशन तारा "डॅल्टा वलोरम ए" +२.०३ मैग्निट्यूड की चमक (सापेक्ष कांतिमान) रखता है और पृथ्वी के आकाश में दिखने वाले तारों में से ४९वाँ सब से रोशन तारा है। अगर डॅल्टा वलोरम के सभी तारों को इकठ्ठा देखा जाए तो इनकी मिली-जुली चमक १.९५ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है। यह तारे पृथ्वी से लगभग ७९.७ प्रकाश-वर्ष की दूरी पर हैं।

## अन्य भाषाओं में
डॅल्टा वलोरम को चीनी में "कू शी" (弧矢, हू शी) कहते हैं जिसे अंग्रेज़ी में "Koo She" लिखा जाता है और जिसका अर्थ "तीर-कमान" है।

## वर्णन
खगोलशास्त्रियों को इस तारों के मंडल को ग़ौर से देखने पर दो द्वितारों के मंडल मिले हैं:
* **डॅल्टा वलोरम ए** (δ Vel A) - यह डॅल्टा वलोरम बी के साथ एक द्वितारा मंडल में है। यह एक A श्रेणी का मुख्य अनुक्रम तारा है।
* **डॅल्टा वलोरम बी** (δ Vel B) - यह डॅल्टा वलोरम ए के साथ एक तारामंडल में है।
* **डॅल्टा वलोरम सी** (δ Vel C) और **डॅल्टा वलोरम डी** (δ Vel C) - यह दोनों एक-दूसरे से एक अलग द्वितारा मंडल में बंधे हुए हैं।

अयन चलन की वजह से सन् ९००० में डॅल्टा वलोरम पृथ्वी के दक्षिणी ध्रुव के ठीक ऊपर स्थित प्रतीत होगा, यानि पृथ्वी का दक्षिणी ध्रुव तारा होगा।

## इन्हें भी देखें
* द्वितारा
* द्वितारा
* मुख्य अनुक्रम
* पाल तारामंडल

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:पाल तारामंडल
श्रेणी:हिन्दी विकि डीवीडी परियोजना
अल्फ़ा अरायटिस तारा

[thumb|230px|अल्फ़ा अरायटिस [मेष तारामंडल|मेष (एरीज़) तारामंडल में 'α' के चिह्न द्वारा नामांकित तारा है]]
**अल्फ़ा अरायटिस**, जिसका बायर नाम भी यही (α Ari, α Arietis) है, मेष तारामंडल का सब से रोशन तारा है और पृथ्वी से दिखने वाले सभी तारों में से ४८वाँ सब से रोशन तारा है। यह हमसे ६६ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.०० है।

## अन्य भाषाओं में
अल्फ़ा अरायटिस को अंग्रेज़ी में कभी-कभी "हैमल" (Hamal) कहा जाता है। यह नाम अरबी भाषा के "रास अल-हमल" () से लिया गया है जिसका अर्थ "भेड़ का सिर" है। यह नाम इसलिए पड़ा है क्योंकि यह मेष (यानि भेड़) तारामंडल में काल्पनिक भेड़ की आकृति के सिर में स्थित है।

## वर्णन
अल्फ़ा अरायटिस एक K2 IIICa-1 श्रेणी का दानव तारा है। इस श्रेणी में 'Ca' का मतलब है के इसके वर्णक्रम (स्पॅक्ट्रम) की जाँच करने पर इसके वायुमंडल में कैलशियम तत्व की मौजूदगी का पता चलता है। इसकी सतह का तापमान लगभग ४,५९० कैल्विन अनुमानित किया गया है। इसका द्रव्यमान हमारे सूरज के द्रव्यमान का २ गुना है, लेकिन व्यास (डायामीटर) सूरज के व्यास का १५ गुना है। इसकी निहित चमक (निरपेक्ष कान्तिमान) हमारी सूरज की चमक की ९० गुना अनुमानित की गई है। इसकी चमक में समय के साथ उतार-चढ़ाव दिखता है इसलिए खगोलशास्त्रियों को शक़ है कि यह एक परिवर्ती तारा है।

वैज्ञानिकों को अल्फ़ा अरायटिस के इर्द-गिर्द एक ग़ैर-सौरीय ग्रह परिक्रमा करता हुआ ज्ञात हुआ है। इसका द्रव्यमान बृहस्पति के द्रव्यमान का १.८ गुना है, यानि इसके एक गैस दानव होने की काफ़ी संभावना है। यह लगभग ३८० दिनों में अल्फ़ा अरायटिस की परिक्रमा पूरी कर लेता है। इस ग्रह को अंतर्राष्ट्रीय खगोलीय संघ द्वारा "अल्फ़ा अरायटिस बी" (α Ari b) नामांकित किया गया है।

## प्राचीन खगोलशास्त्रियों के लिए महत्त्व
२००० ईसापूर्व से १०० ईसापूर्व के काल में बसंत विषुव (इक्विनॉक्स) के समय में सूरज आकाश में सूर्यपथ में मेष तारामंडल के क्षेत्र में होता था (जिस से मेष राशि सम्बंधित है)। हिन्दू नव वर्ष और भारतीय सौर नव वर्ष दोनों इसी समय पड़ते हैं और बहुत सी अन्य संस्कृतियों में भी ऐसा ही होता था। इसलिए यह समय धार्मिक और प्रशासनिक रूप से बहुत महत्त्व रखता था। यही वजह है कि अधिकतर अख़बारों में राशिफल की सूचियाँ मेष राशी से ही शुरू होती हैं। अल्फ़ा अरायटिस इस क्षेत्र का सब से रोशन तारा था इसलिए यह भी महत्त्व रखता था। अयन चलन की वजह से वर्तमान युग में सूरज बसंत विषुव के दौरान मीन तारामंडल के क्षेत्र में पड़ता है।

## इन्हें भी देखें
* दानव तारा
* मेष तारामंडल

## सन्दर्भ


श्रेणी:तारे
श्रेणी:दानव तारे
श्रेणी:मेष तारामंडल
श्रेणी:हिन्दी विकि डीवीडी परियोजना
बेटा सॅटाए तारा

[thumb|230px|[नासा के चंद्रा ऍक्स-रे दूरबीन से ली गई बेटा सॅटाए की तस्वीर]]
[thumb|230px|[सीटस तारामंडल की एक तस्वीर जिसमें बेटा सॅटाए "β" के चिह्न वाला दाएँ नीचे की तरफ़ नामांकित तारा है]]
**बेटा सॅटाए**, जिसका बायर नाम भी यही (β Cet, β Ceti) है, सीटस तारामंडल का सब से रोशन तारा है और पृथ्वी से दिखने वाले सभी तारों में से ५०वाँ सब से रोशन तारा है। यह हमसे ९६ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.०४ है। आकाश के जिस क्षेत्र में यह नज़र आता है उसमें और कोई रोशन तारे नहीं हैं, जिस वजह से इसे आसानी से देखा जा सकता है।

## अन्य भाषाओं में
बेटा सॅटाए को अंग्रेज़ी में कभी-कभी "डॅनॅब काइटॉस" (Deneb Kaitos) कहा जाता है। यह नाम अरबी भाषा के "अल-ज़नब अल-केतोस अल-जनूब" () से लिया गया है जिसका अर्थ "सीटस (व्हेल) की दक्षिणी दुम" है। इसे "डिफ़्डा" (Diphda) भी कहा जाता है। यह नाम भी अरबी से लिया गया है। अरबी में इसका नाम "अद-दफ़्दा अत-तानी" () था, जिसका अर्थ "दूसरा मेंढक" है। इस नाम के सन्दर्भ में "पहला मेंढक" मीनास्य तारा (उर्फ़ फ़ुमलहौत) था।

## वर्णन
बेटा सॅटाए एक K और G श्रेणियों के बीच का नारंगी दानव तारा है। औपचारिक रूप से इसे K0 III की श्रेणी दी गई है। इसकी सतह का तापमान लगभग ४,८०० कैल्विन अनुमानित किया गया है जो हमारे सूरज से ज़रा कम है। इसका द्रव्यमान हमारे सूरज के द्रव्यमान का ३ गुना है, लेकिन व्यास (डायामीटर) सूरज के व्यास का १७ गुना है। इसकी निहित चमक (निरपेक्ष कान्तिमान) हमारी सूरज की चमक की १४५ गुना अनुमानित की गई है। इस तारे की उम्र लगभग १० करोड़ वर्ष है। इसके अध्ययन से प्रतीत होता है कि कभी यह एक मुख्य अनुक्रम तारा हुआ करता था जो अब फूल रहा है और भविष्य में एक लाल दानव तारा बन जाएगा।

## इन्हें भी देखें
* दानव तारा
* सीटस तारामंडल

## सन्दर्भ


श्रेणी:तारे
श्रेणी:दानव तारे
श्रेणी:सीटस तारामंडल
श्रेणी:हिन्दी विकि डीवीडी परियोजना
श्रेणी:संदिग्ध परिवर्ती तारे
भारतीय बैंक संघ

**भारतीय बैंक संघ** (अंग्रेज़ी:इण्डियन बैंक्स एसोसियेशन, लघु:IBA), की स्थापना २६ सितंबर १९४६ को, भारत से संचालित होने वाली ;भारत में बैंकिंग प्रबंधन हेतु एक प्रतिनिधि संस्था के रूप में, भारतीय बैंकों एवं वित्तीय संस्थानों ने की थी। इसमें आरंभ में १९४६ के २२ भारतीय बैंक सदस्य थे। वर्तमान में इसमें भारत में संचालित होने वाली लगभग १५० कंपनियां सदस्य हैं। इस संघ की स्थापना भारतीय बैंकिंग के विकास, समन्वयन एवं मजबूत बनाने के उद्देश्य से की गयी थी। साथ ही इसका उद्देश्य सदस्य बैंकों की विभिन्न प्रकार से सहायता करना, नये प्रकार की प्रणालियों की स्थापना करना एवं सदस्यों में नये मानकों को स्वीकार करने की स्थापना करवाना भी था।

भारतीय बैंक संघ का प्रबंधन एक समिति द्वारा होता है। इस समिति के वर्तमान सदस्यों में एक अध्यक्ष (वर्तमान सदस्य एम डी माल्या)) होता है। पूर्व उल्लेखनीय अध्यक्षगणों में वी पी शेट्टी एवं एम वी नायर रहे हैं। इनके अलावा चार उपाध्यक्ष, एक मानद सचिव एवं ३१ सदस्य होते हैं।

## प्रबंधन समिति

भारतीय बैंक संघ की प्रबंधन समिति के सदस्य बैंकों में निम्न बैंक आते हैं: 

* बैंक ऑफ इंडिया
* पंजाब नेशनल बैंक
* एचडीएफ़सी बैंक
* यूनियन बैंक ऑफ इंडिया
* सेंट्रल बैंक ऑफ इंडिया
* भारतीय स्टेट बैंक
* बैंक ऑफ़ बड़ौदा
* केनरा बैंक
* आईडीबीआई बैंक
* इण्डियन बैंक
* इण्डियन ओवरसीज़ बैंक
* ओरियेंटल बैंक ऑफ़ कॉमर्स
* स्टेट बैंक ऑफ़ बीकानेर एण्ड जयपुर
* Citibank N.A.
* ABN Amro Bank N.V.
* BNP Paribas
* Standard Chartered Bank
* Bank of America
* ICICI Bank Ltd.
* The Federal Bank Ltd.
* YES Bank Ltd.
* Janakalyan Sahakari Bank Limited
* Nagpur Nagarik Sahakari Bank Limited
* CITIZENCREDIT Co-operative Bank Ltd.
* Karnataka Bank Ltd.

## बाहरी कड़ियाँ
* आधिकारिक जालस्थल

श्रेणी:भारतीय बैंक
जगमोहन मूंदडा

## जीवन परिचय
कोलकाता में बसे मारवाडी परिवार में जन्म लेने वाले जगमोहन का जन्म 1948 में नागपुर में हुआ।
मुम्बई से आईआईटी में इंजीनियरिंग के बाद उनका रूझान फिल्मों की ओर गया। 
बॉलीवुड से ज्यादा हॉलीवुड में अपनी पहचान बनाने वाले फिल्मकार जगमोहन मूंदडा का मुम्बई के अस्पताल में तीन दिन भर्ती रहने के बाद आन्तरिक रक्त स्त्राव के चलते
२०११ में निधन हो गया। 
## पिल्मी सफर
जगमोहन मूंदडा ने मुम्बई फिल्म उद्योग में अपनी सबसे पहली फिल्म 1980 में संजीव कुमार
और शबाना आजमी को लेकर सुराग नाम से बनाई थी। यह मर्डर मिस्ट्री थी जिसे दर्शकों ने ज्यादा नहीं सराहा। 1984 में आई फिल्म कमला ने जगमोहन मूंदडा को भारतीय फिल्म
उद्योग में पहचान दिलाई। यह एक सत्य घटना पर बनी वास्तविक फिल्म थी। अस्सी के दशक में अंग्रेजी अखबार इंडियन एक्सप्रेस में बतौर रिपोर्टर काम करने वाले अरूण
शौरी ने राजस्थान में आदिवासी लडकियों की खरीद-फरोख्त का सनसनीखेज मामला उजागर किया था।
पत्रकारिता क्षेत्र में अपना नाम ऊंचा उठाने के लिए वे बाकायदा कमला नामक लडकी को खरीद कर लाये थे। इसी थीम पर जगमोहन ने दीçप्त नवल, मार्क जुबेर और शबाना आजमी
के साथ कमला नामक फिल्म बनाई जिसने कई पुरस्कार प्राप्त किए। बॉक्स ऑफिस पर इस फिल्म की सफलता ने एक नया आयाम उस जमाने में स्थापित किया था। इसके बाद जगमोहन
मूंदडा ने हॉलीवुड की ओर रूख किया जहां वे बी ग्रेड की फिल्मों का लेखन व निर्देशन किया करते थे। हॉलीवुड की हॉरर और सैक्स प्रधान फिल्में बनाकर उन्होंने खासा
दाम कमाया। अस्सी और नब्बे के दशक में उन्होंने हॉलीवुड में जिगसा मर्डर्स (1988), हॉलोवीन नाइट (1988), नाइट आईज (1990), एल.ए. गॉडेज (1993), सैक्सुअल मालिस
(1994) और टेल ऑफ द कामसूत्र 2 : मोनसून (1998) नामक; फिल्में बनाकर हॉलीवुड में अपनी एक अलग पहचान बनाई। वर्ष 2000 में भारतीय फिल्म उद्योग में जगमोहन मूंदडा
ने जगमोहन के नाम से बवंडर नामक फिल्म निर्देशित की, जो 1992 में राजस्थान की नीची जाति की महिला भंवरी देवी पर आधारित थी जिसके साथ गांव के पांच स्वर्ण जाति
के युवकों ने बलात्कार किया था। इस फिल्म को जगमोहन मूंदडा ने अंग्रेेजी में सैंडस्ट्रोम के नाम से बनाया था। अपने साथ बलात्कार करने वाले पांच व्यक्तियों के
खिलाफ जिस दिलेरी से भंवरी देवी ने कानूनी लडाई लडी यह अपने आप में एक इतिहास है। इस फिल्म के प्रदर्शन के बाद भंवरी देवी की मदद के लिए कई सामाजिक संगठन आगे
आए। तत्कालीन मुख्यमंत्री अशोक गहलोत ने जगमोहन मूंदडा को जयपुर बुलाया और कहा कि आपके बवंडर ने बड़ा बवंडर मचाया है।
अशेक गहलोत ने भंवरी देवी को 50,000 रूपये, जमीन और उसके पुत्र की पढाई लिखाई हेतु नकद राशि प्रदान की थी। बवंडर के बाद जगमोहन मूंदडा ने एक बार फिर से हॉलीवुड
की ओर रूख किया और भारतीय अभिनेत्री ऎश्वर्या राय को केन्द्र में रखकर प्रोवोक्ड नामक फिल्म बनाई। महिलाओं के प्रति घरेलू हिंसा पर बनाई गई उनकी यह फिल्म हॉलीवुड
और बॉलीवुड दोनों जगहों पर सराही गई। इस फिल्म की व्यापक सफलता ने जगमोहन मूंदडा को ए ग्रेड फिल्म निर्माता की श्रेणी में लाकर खडा कर दिया। बवंडर के लिए अभिनेत्री
नंदिता दास ने श्रेष्ठ अभिनेत्री का पुरस्कार जीता और इस फिल्म के बाद उनको बॉलीवुड में समर्थ अदाकारा के रूप में पहचान मिली। जगमोहन मूंदडा के निधन से बॉलीवुड
ने एक ऎसी शख्सियत को खो दिया है जो सामाजिक सोद्देश्यता की फिल्मों को बनाने में रूचि रखता था। कमला और बवंडर जैसी उद्देश्यपरक फिल्मों को सिर्फ और सिर्फ जगमोहन
मूंदडा ही बना सकते थे।
## बाहरी कड़ियाँ
जगमोहन की बवंडर करियर की श्रेष्ठ फिल्म थी

श्रेणी:हिन्दी  निर्देशक
श्रेणी:अंग्रेज़ी चलचित्र निर्देशक
श्रेणी:1948 में जन्मे लोग
श्रेणी:२०११ में निधन
श्रेणी:नागपुर के लोग
उत्तरकिरीट तारामंडल

**उत्तरकिरीट** या **कोरोना बोरिऐलिस** खगोलीय गोले के उत्तरी भाग में स्थित एक छोटा-सा तारामंडल है। दूसरी शताब्दी ईसवी में टॉलमी ने अपनी ४८ तारामंडलों की सूची में इसे शामिल किया था और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है।

## अन्य भाषाओं में
उत्तरकिरीट तारामंडल को अंग्रेज़ी में "कोरोना बोरिऐलिस" (Corona Borealis) कहते हैं, जो लातिनी भाषा से लिया गया है। इसका लातिनी में अर्थ "उत्तर का मुकुट" है क्योंकि इसके मुख्य तारे एक किरीट जैसे अर्ध-चक्र की आकृति बनाते हैं। इसे फ़ारसी में भी "ताज-ए-शुमाली" () कहते हैं, जिसका अर्थ भी "शुमाल (उत्तर) का ताज" है।

## तारे
उत्तरकिरीट तारामंडल में २४ तारें हैं जिन्हें बायर नाम दिए जा चुके हैं, जिनमें से अगस्त २०११ तक ३ के इर्द-गिर्द ग़ैर-सौरीय ग्रह परिक्रमा करते हुए पाए गए थे। इस तारामंडल में कोई भी तारा २ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसके कुछ मुख्य तारे और अन्य खगोलीय वस्तुएँ इस प्रकार हैं:
* **[[अल्फ़ा उत्तरकिरीट तारा|अल्फ़ा उत्तरकिरीट]]** - इस तारे का बायर नाम "अल्फ़ा कोरोनाए बोरिऐलिस" (α CrB या α Coronae Borealis) है, लेकिन इसे ऐल्फ़ॅक्का (Alphecca) और जॅम्मा (Gemma) भी कहा जाता है। यह वास्तव में दो मुख्य अनुक्रम तारों का एक द्वितारा है।
* **बेटा उत्तरकिरीट** - इस तारे का बायर नाम "बेटा कोरोनाए बोरिऐलिस" (β CrB या β Coronae Borealis) है, लेकिन इसे नूसाकान (Nusakan) भी कहा जाता है। यह भी दूरबीन से देखने पर एक द्वितारा ही ज्ञात होता है।
* **टी उत्तरकिरीट** - इस तारे का बायर नाम "टी कोरोनाए बोरिऐलिस" (T CrB या T Coronae Borealis) है, लेकिन इसे "ब्लेज़ स्टार" (Blaze Star) भी कहा जाता है। यह एक बार-बार फटने वाला नोवा है जिस से यह तारा समय-समय पर एकदम से तीव्रता से प्रज्वलित हो उठता है और फिर शांत हो जाता है।
* **एबॅल २०६५** (Abell 2065) - यह एक ४०० से अधिक आकाशगंगाओं का गुच्छा है लेकिन यह सभी पृथ्वी से बहुत धुंधली नज़र आती हैं। इनमें से सब से रोशन आकाशगंगा की चमक १६वीं मैग्नीट्यूड की है।

## चित्रदीर्घा

CrB.png|आकाश में उत्तरकिरीट के तारों का एक चित्रण


## इन्हें भी देखें
* द्वितारा
* मुख्य अनुक्रम
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
वॉशिंगटन, डी॰ सी॰

:*अन्य उपयोग हेतु [[वॉशिंगटन]] देखें।*

**वाशिंगटन कोलंबिया का ज़िला** (अंग्रेजी: *Washington, D.C.*) संयुक्त राज्य अमेरिका की राजधानी है। १६ जुलाई १७९० पर अमेरिकी कांग्रेस ने उसका सृजन अनुमोदित किया था। यह कोई अमेरिकी राज्य का हिस्सा नहीं है। यह शहर मेरीलैंड राज्य से बनाया गया था। पहले यूरोपीयन लोग वहाँ १७वीं शताब्दी में आ गए। वाशिंगटन पोटोमैक नदी पर स्थित है।

## सन्दर्भ


श्रेणी:संयुक्त राज्य अमेरिका के नगर
श्रेणी:उत्तर अमेरिका में राजधानियाँ
श्रेणी:राजधानियाँ